  Майя Бывальцева Удмурт кылын литературая устозэ ужез быръёнъя вожвылъяськон ортчоз 2017-тӥ арын. Со сярысь ивортӥзы элькунысь печатья но калыке ивортодэт вӧлмытонъя агентствоын. Вожвылъяськонэ вань мылкыд карисьёс пыриськыны быгато, арлыдзы но улон интызы лыдэ уз басьтӥськы. Кулэ удмурт кылэз тодон но литературая устолык. Конкурсэз радъяло элькунысь печатья но калыке ивортодэт вӧлмытонъя агентство но «Кенеш» журналлэн редакциез. Вожвылъяськон 6 ӧръёсъя мыноз: Бадӟым жанрын устоез произведение (повесть, роман); Покчи прозаын устоез произведение (верос, новелла, очерк, эссе); Устоез кылбурето произведение (кылбуръёсын бичет, поэма); Устоез драмая произведение (пьеса); Нылпиос понна устоез произведение (проза, кылбур, пьеса); Дунъетбуръя яке литературатодонъя устоез статья. Ужъёсты 15-тӥ тулыспалысен 15-тӥ шуркынмонозь кутозы. Йылпумъянъёс лэсьтозы 2018-тӥ арын толшоре. Вормисьёс грамотаос но коньдон басьтозы (ӧръёсъя премиослэн быдӟалазы 15-30 сюрс манет), нош ужъёссы «Кенеш» журналын потозы. Тегъёс: Лулчеберет Ижкар Литература Удмуртия удмурткыл  